Flere har reagert på flaggbommen og tatt kontakt med NRK søndag. Det var etter Wengs maktdemonstrasjon opp Alpe Cermis arrangøren skulle hedre de tre beste i Tour de Ski, men det norske flagget i midten under medaljeseremonien endte opp-ned.

– Dette ble vel ikke helt heldig! Virkelig ingen som så dette før?? skriver en Tour de Ski-seer.

Flaggekspert Jan Henrik Munksgaard fikk ikke med seg arrangørens miss søndag, men setter det på kontoen for et uhell.

– I utgangspunktet skal alle flagg heises rett vei. Det er helt klart. Normalt sett skjer jo ikke slikt, men det er nok bare en tabbe og ikke noe bevisst, sier han.

– Kan et flagg heist opp-ned ha noen spesiell betydning?

– Enkelte land gjorde det i gamle dager da de kom havsnød. Men da snakker vi om på 1800-tallet. Og det var vel uansett neppe tilfellet her.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.

En rekke seere har tatt kontakt med NRK søndag, men det er usikkert om Heidi Weng selv la merke til flaggtabben fra sin plass på pallen.

26-åringen var overlegen opp den avgjørende slalåmbakken, og kunne feire sin andre strake Tour de Ski-seier på rad.